17/2025. (III.13.) határozat melléklete

**Szakmai Program**

Meseház Óvoda-Bölcsőde

Etalon Sport Tagóvoda-Bölcsődéje



Készítette: Sepsi Diána

Szakmai vezető

Nagyveleg, 2025.04.01.

Tartalomjegyzék

**Intézményi adatok…………………………………………………………………………………………………………………………………….……..3**

**Jogszabályi háttér………………………………………………………………………………………………………………………….…………………4**

**Bölcsőde bemutatása……………………………………………………………………………………………………………………….……..……5-8**

**Bölcsődei élet……………………………………………………………………………………………………………………………………….…….8-11**

**Bölcsődei nevelés-gondozás alapjai………………………………………………………………………………………………….……….12-14**

**Bölcsődei nevelés-gondozás feladatai……………………………………………………………………………………………….………14-17**

**Bölcsődei élet megszervezésének elvei………………………………………………………………………………………….……….…18-21**

**Bölcsődei élet tevékenységformái……………………………………………………………………………………………………….…….21-24**

**Fejlődési jellemzők a bölcsődéskor végére………………………………………………………………………………………………….….24**

**Élelmezés………………………………………………………………………………………………………………………………………………….……25**

**Zárszó………………………………………………………………………………………………………………………………………………………….…25**

**Záró rendelkezések………………………………………………………………………………………………………………………………….…….26**

**Mellékletek jegyzéke……………………………………………………………………………………………………………………………….…….27**

**1.melléklet Megállapodás…………………………………………………………………………………………………………………………28-31**

**2.melléklet Adatkezelés…………………………………………………………………………………………………………………………….32-38**

**1. Intézményi adatok**

Intézmény neve: Meseház Óvoda-Bölcsőde Etalon Sport Tagóvoda-Bölcsődéje

Intézmény vezetője: Schveighardtné Simon Gyöngyi

Intézmény székhelye: 8065, Nagyveleg, Kossuth Lajos utca 21.

Intézmény fenntartója: Móri Többcélú Kistérségi Társulás 8060 Mór, Szent István tér 6.

Ellátási terület: Nagyveleg közigazgatási területe

Férőhelyek száma: 7 fő

Email cím: [Velegibolcsi@gmail.com](mailto:Velegibolcsi@gmail.com)

Nyitvatartási idő: Hétfőtől-Péntekig 7-16 (napi 9 órában)

Ellátási forma: gyermekek napközbeni ellátása

Személyi feltételek: - Kisgyermeknevelő:

* 1 fő teljes munkaidőben foglalkoztatott kisgyermeknevelő (szakmai vezető)
* 1 fő részmunkaidőben foglalkoztatott kisgyermeknevelő (heti 20 óra)
* 1 fő bölcsődei dajka részmunkaidőben foglalkoztatott (heti 30 óra)
* bölcsőde orvos havi 4 óra

**2. Jogszabályi háttér**

- 1991. évi LXIV. törvény a gyermekek jogairól.

- 1993. évi III. törvény a szociális igazgatásról és szociális ellátásokról.

- 1997. évi XXXI. törvény a gyermekek védelméről és gyámügyi igazgatásról.

- 15/1998. évi IV.30. NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről.

- 1/2000. I.7. SzCsM rendelet a személyes gondoskodást nyújtó szociális intézmények feladatairól és működési feltételeiről.

- 8/2000. VIII.4. SzCsM rendelet a személyes gondoskodást végző személyek adatainak nyilvántartásáról.

- 9/2000. VIII.4. SzCsM rendelet a személyes gondoskodást végző személyek továbbképzéséről és a szociális szakvizsgákról. Módszertani levél a bölcsődei nevelés-gondozás minimum feltételeiről és a szakmai munka részletes szempontjairól.

- 328/2011. XII.29. Kormányrendelet személyes gondoskodást nyújtó gyermekjóléti alapellátások és gyermekvédelmi szakellátások térítési díjairól.

- 37/2014. IV.30. EMMI rendelet a közétkeztetésre vonatkozó táplálkozás egészségügyi előírásairól.

-415/2015. XII. 23. Kormányrendelet a szociális, gyermekjóléti és gyermekvédelmi igénybevevői nyilvántartásról és az országos jelenléti rendszerről

A bölcsődei nevelés-gondozás szakmai szabályai, valamint módszertani levelek, ajánlások.

**3. Bölcsőde bemutatása**

Bölcsődénk 1 csoportos minibölcsődeként működik, 7 gyermek ellátására megfelelő méretekkel és felszereléssel rendelkezik.

Célunk hosszú távon jó színvonalú ellátás biztosítása, elsősorban a településen élő családok számára.

Fontos feladatunknak tekintjük, hogy a kisgyermeket nevelő családok számára biztosított legyen egy olyan napközbeni ellátás, melynek során kiemelt szerephez jut a gyermek központú pedagógiai megközelítés.

Bölcsődénkben 20 hetes kortól 3 éves korig tudunk gyermeket fogadni. Nyitva tartásunk 7-16 óráig a szülők munkarendjéhez igazodik. Az intézményben nagy hangsúlyt fektetünk a szabad játékra, hiszen ez a gyermek egészséges fejlődésének alappillére.

Játékaink változatosak, különböző anyagúak, méretűek és színesek. Helyet kapnak a könyvek, építő és logikai játékok, ujjbábok, hangszerek. Kézügyességük fejlesztése érdekében fűzögetők, festés, gyurmázás, rajzolás lehetősége is biztosított.

Udvarunkon homokozó, mászóvár, csúszda is helyet kapott, a térköves részen pedig lehetőség nyílik a motorozásra is.

Igyekszünk a nyugodt, családias légkör kialakítására, hiszen ez fontos a gyermek testi-lelki igényeinek kielégítése szempontjából is, valamint nélkülözhetetlen szempont az is, hogy a szülők elégedettek legyenek szolgáltatásunkkal. Így teljesen nyugodtan bízzák ránk gyermeküket tudva, hogy jó kezekben vannak.

**3.1 Gyermekképünk**

Célunk nevelő-gondozó munkánk eredményeképpen a bölcsődébe járó gyermek legyen:

- testi-lelki harmóniában

- vidám, kiegyensúlyozott

- szociálisan kompetens mind a felnőttekkel, mind társaival egyaránt

- aktív, tevékeny, kitartó

- nyitott és kommunikatív

Figyelembe vesszük a Bölcsődei nevelés-gondozás Országos Alapprogramja által meghatározott elveket miszerint a gyermek fejlődő személyiség, akinek sajátos életkori és egyénenként változó testi és lelki szükségletei vannak.

A nevelés elsődleges színtere a gondozás és a játék. A nevelést, gondozást a személyiség szabad kibontakozásához igazítjuk a gyermeket körülvevő személyi és tárgyi környezetet is.

A gyermekek mind külön-külön a saját ritmusukban fejlődnek, ezt figyelembe véve nincsenek elvárások velük szemben beszéd, étkezés vagy akár a szobatisztaság tekintetében sem.

A családokkal való kapcsolattartás fontos számunkra, melyre lehetőség van egyéni és csoportos megbeszélés keretében.

A gyermekek és gondozónők közti kiegyensúlyozott kapcsolatra törekszünk, amely fontos a gyermek későbbi személyiségfejlődés szempontjából.

**3.2 Kisgyermeknevelő képünk**

Nevelői munkánk során arra törekszünk, hogy dolgozóink:

- attitűdje elfogadó legyen

- személyisége érzelmi biztonságot nyújtson

- a gyermekek életkori sajátosságait ismerve és figyelemben tartva támogatjuk a gyermekek egyéniségének kialakulását, önállósodásukat és aktivitásukat

- a szülőkkel való partneri kapcsolat ápolását tartjuk szem előtt

- figyelünk rá, hogy gondozóink személyisége, viselkedése példa a gyermekek és a szülők számára is

- nyitottak és képesek legyünk szakmai fejlődésre, megújulásra

**3.3 Bölcsődeképünk**

Azon 20. élethetüket már betöltött, de 3 éven aluli gyermekek gondozását vállaljuk, akiknek szülei nem tudják a napközbeni ellátást megoldani. Munkába állás, szociális, vagy egyéb okok miatt.

Bölcsődénk, mint minden ilyen intézmény a gyermekek napközbeni nevelését, gondozását látja el.

**3.4 Családlátogatás**

A bölcsődébe kerülés előtt megtörténik, amikor is a kisgyermeknevelő az otthonukban keresi fel a családot, látogatja meg a gyermeket. A későbbiekben indokolt esetben megismétlődhet.

Lehetőség szerint a beszoktatás megkezdése előtti napokban a gyermek ébrenléti idejében célszerű a látogatásra sort keríteni.

A kisgyermeknevelő és a szülő bizalmi kapcsolatának kialakulásához vezető út alappillére ez. Cél a gyermek megismerése, valamint a szülő informálása a bölcsődei életről.

**3.5 Beszoktatás**

A beszoktatás ideje körülbelül 2hét (egyéni igények, betegség esetén változhat). Szülővel történő fokozatos, hiszen az anya, apa, esetleg más közeli hozzátartozó jelenléte biztonságot nyújt a gyermek számára, segíti az átmenetet, az új közeghez való alkalmazkodást. A beszoktatás során a kisgyermeknevelőnek lehetősége, illetve alkalma nyílik arra, hogy a családlátogatás során megalapozott bizalmi kapcsolatot tovább építse.

**3.6 Tárgyi feltételek**

A kisgyermekeket körülvevő tárgyi környezetet úgy alakítottuk ki, hogy a jogszabályi és szakmai előírásoknak, a gyermekek életkorának, létszámának, valamint igényeiknek megfeleljen, biztonságos legyen és a bölcsődei gondozás-nevelést elősegítse.

**3.6.1 Csoportszoba**

- a gyermekek életkorának, testi adottságainak, létszámának megfelelő bútorzat

- étkezéshez tányérok, poharak stb., megfelelő minőségben és mennyiségben, asztalok székek megfelelő méretben, étkezésük alatt "ültetési rend" szerint történik a leültetés

- fektetők hozzá való ágyneművel, az alvás során "fektetési rend" szerint történik a fektetés

- játékok: a gyermekek életkorának, létszámának, összetételének és fejlettségi szintjének megfelelő játékok az összes tevékenységhez

**3.6.2 Gyermekátadó**

A gyermekek öltözködési igényeinek megfelelő szekrények, minden gyermeknek saját ruha és cipőtárolási lehetőséggel, pelenkázó asztal, öltözőpad és egy álló tükör áll a gyermekek és szüleik rendelkezésére.

**3.6.3 Fürdőszoba**

A gyermekek életkorának megfelelő méretben 2 mosdó, felettük tükör, 1 gyermek WC, 1 zuhanyzó, 1 egész alakos tükör, fésű tartó fésűkkel, 1 bilimosó, 1 pelenkázó szekrény, 1 db fellépő, törölköző és fogmosópohár tartó.

**3.6.4 Játszóudvar**

Füvesített udvar, mászóvár, homokozó hozzá tartozó eszközökkel, műanyag hintaló, csúszda, kismotorok.

**4. Bölcsődei élet**

**4.1 Bölcsődei nevelő-gondozó munka**

Hitvallásunk, hogy csak nyugodt, kiegyensúlyozott, szeretetteljes és derűs légkörben felnővő gyermekből válik boldog, kiegyensúlyozott, önállóan gondolkodni tudó ember. Az első 3 év meghatározó a kisgyermek számára a személyiségfejlődésében. Ebben az életszakaszban a legsérülékenyebb testileg és lelkileg egyaránt, még nagyon függ a felnőttektől, ezért a kisgyermeknevelő személyisége is meghatározó. A megfelelő környezetben odafigyelve gondozzuk-neveljük a ránk bízott gyermekeket.

**4.2 Bölcsődei nevelés-gondozás célja**

A bölcsődei nevelés-gondozás során fontos a családi nevelés elsődlegességének tiszteletben tartása, annak kiegészítése. Célunk, hogy a kisgyermekek elsajátítsák azokat a készségeket, képességeket, amelyek segítik őket abban, hogy hatékonyan és kiegyensúlyozottan viselkedjenek saját kulturális környezetükben, sikeresen alkalmazkodjanak annak esetleges változásaihoz. A bölcsődei nevelés további célja, hogy a koragyermekkori interakció szemléletének széleskörű értelmezésével összhangban minden kisgyermekre és családjára kiterjedő prevenciós tevékenységet folytasson. A bölcsőde, mint intézmény hozzájárul a családok életminőségének javulásához a szülők munkavállalási esélyeinek növelésével.

**4.3 Ellátásra jogosultak jogköre**

Bölcsődei ellátás keretében azon gyermekek ellátását kell elsősorban biztosítani, akiknek

szülei, nevelői, gondozói munkavégzésük, munkaerő piaci részvételt segítő programban,

képzésben való részvételük vagy egyéb ok miatt a gyermek napközbeni ellátásáról nem tudnak

gondoskodni.

A fentieken kívül a bölcsődei felvételnél előnyt élvez különösen az a gyermek:

* aki rendszeres gyermekvédelmi kedvezményben részesül;
* akit egyedülálló (hajadon, nőtlen, özvegy, elvált vagy házastársától külön élő – kivéve, ha élettársa van) szülője nevel;
* akinek szülője orvosilag igazolt állapota miatt a gyermek napközbeni ellátását biztosítani egyáltalán vagy csak részben tudja
* akivel együtt a családban nevelt kiskorú gyermekek száma eléri vagy meghaladja a három főt
* akinek a védőnő, gyermekorvos javaslatára a gyermek fejlődése érdekében állandó napközbeni ellátásra van szüksége
* akit – gyámhatósági határozat alapján – védelembe vettek, vagy gyámként kirendelt

Ezek figyelembevételével a felvétel során elsőbbséget élveznek a nagyvelegi állandó vagy ideiglenes tartózkodási hellyel rendelkező, de életvitelszerűen Nagyvelegen tartózkodó családok gyermekei.

Ha a bölcsőde minden pontot figyelembe véve is rendelkezik szabad férőhellyel, más településen élő gyermek is felvehető.

A gyermek bölcsődei ellátását - a fenti sorrendiség figyelembevétele nélkül biztosítani kell - amennyiben a jegyző a gyermekek védelméről és a gyámügyi igazgatásról szóló törvény alapján a gyermeket védelembe vette, és kötelezte a szülőt, hogy a bölcsődei ellátást igénybe vegye.

Bölcsődei ellátás keretében a gyermek húszhetes korától nevelhető és gondozható

ha a harmadik életévét :

* január 1-je és augusztus 31-e között tölti be, az adott év augusztus 31-éig,
* ha szeptember 1-je és december 31-e között tölti be, a következő év augusztus 31-éig,
* ha a szülő, törvényes képviselő nyilatkozik arról, hogy a gyermek napközbeni ellátását

eddig az időpontig bölcsődei ellátás keretében kívánja megoldani.

* Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.
* A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.
* Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.

A szülőkkel a felvételi beszélgetések az irodában történnek melyen jelen van a szakmai vezető, kisgyermeknevelő, a szülő, vagy gondviselő.

A gyermekek felvétele önkéntes módon, folyamatosan, kérelemmel történik, melyet a szülő, törvényes képviselő terjeszt elő az intézmény által rendszeresített nyomtatványon (felvételi kérelem).

A tényleges felvételt nyert gyermekek szüleitől csatoltan a következő dokumentumokat kérjük:

* munkáltatói-kereseti igazolást a szülők munkaviszonyának igazolására,
* a gyermek TAJ kártya, lakcímkártya, oltási könyv, születési anyakönyvi kivonat másolatát,
* a szülők lakcímkártya másolatát,
* a szülő tanulói jogviszonyáról az oktatási intézmény által kiállított iskolalátogatási igazolást,
* munkaügyi központtól igazolást, ha a szülő munkaerőpiaci képzésen vesz részt,
* szülő betegsége esetén háziorvos/szakorvos igazolása,
* egyedülálló szülő esetén MÁK igazolás az emelt családi pótlékról,
* teljes családra kiterjedő jövedelemigazolást,
* 3 gyermek esetén a MÁK igazolása emelt családi pótlékról,
* minden egyéb igazolás, mely alapján a gyermek a felvétel során előnyt élvezhet,

A kérelmekről, illetve a felvételről az előzőek figyelembevételével a szakmai vezető dönt, melynek eredményéről telefonon értesíti a szülőt, törvényes képviselőt.

Ha a felvétel férőhelyhiány miatt hiúsul meg úgy a gyermek várólistára kerül, üresedés esetén a gyermek szülője azonnal értesítésre kerül.

A bölcsődei ellátás megkezdésekor megállapodás jön létre:

- az ellátás várható időtartamáról,

- a fizetendő étkezési térítési díj, valamint a gondozási díj mértékértől, a fizetés szabályairól,

- a szülő kötelességeiről

- a szolgáltatás módjáról.

A szülő nyilatkozik, hogy:

- interneten megjelenhet-e gyermeke fényképe

- ki viheti haza a gyermeket a bölcsődéből,

- hogy az ellátás módjáról és feltételiről tájékoztatást kapott,

Beiratkozáskor a szülő köteles bemutatni a házi/gyermekorvos által kiállított igazolást arról, hogy a gyermek egészségi állapota alapján a bölcsődét látogathatja, illetve a kötelező oltásokat megkapta.

**5. Bölcsődei nevelés-gondozás alapelvei**

**5.1 A család rendszerszemléletű megközelítése**

A bölcsődei nevelésben elsődleges szempont a család működésének megismerése, megértése. A rendszerszemlélet értelmében nem csak a kisgyermeket, hanem a családot is kiindulópontnak tekintjük. Az interakciós mintákat a kisgyermek visszatükrözi, ezáltal képet kapunk a család erősségeiről és gyengeségeiről. Az erősségek hangsúlyozása által a szakembereink hozzájárulhatnak a család életminőségének javításához.

**5.2 A családi nevelés elsődleges tisztelete**

A kisgyermek nevelése a család joga és kötelessége. A bölcsődei ellátást nyújtó intézmény, szolgáltató a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Mindezek értelmében fontos a szülők számára lehetővé tenni a tevékeny, különböző szinteken és módokon megvalósuló bekapcsolódást a bölcsődei ellátást nyújtó intézmény, szolgáltató életébe.

**5.3 A koragyermekkori intervenciós szemlélet befogadása**

Ezen szemlélet magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. A bölcsődei ellátást nyújtó intézmény, szolgáltató funkcióját tekintve alkalmas színtér a koragyermekkori intervenció szemléletének alkalmazására. Ennek értelmében a kisgyermeknevelő feladata az esetlegesen felmerülő fejlődés béli lemaradások, megtorpanások felismerése és jelzése.

**5.4 A kisgyermeki személyiség tisztelete**

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, bánásmód illeti meg. A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával. Figyelmet kell fordítani az etnikai, kulturális, vallási, nyelvi, nemi, valamint fizikai és mentális képesség béli különbözőségek iránti tolerancia kialakítására.

**5.5 A kisgyermeknevelő személyiségének meghatározó szerepe**

A bölcsődei nevelésben a korosztály életkori sajátosságaiból adódóan meghatározó a kisgyermeknevelő szerepe, aki személyiségén keresztül hat a kisgyermekre és a családra. A feladatok színvonalas megvalósítására megfelelő szakmai kompetenciával és identitással, kellő önismerettel, magas szintű társas készségekkel bíró szakember képes. Ebből adódóan a kisgyermeknevelő felelős a szakmai tudása szinten tartásáért, gyarapításáért, szakmai kompetenciái fejlesztéséért.

**5.6 Fokozatosság megvalósítása**

A fokozatosságnak a bölcsődei nevelés minden területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.

**5.7 A biztonság és stabilitás megteremtése**

A kisgyermek egyéni igényeitől függő bölcsődei ellátás során a beszoktatásra, adaptációs időszakra úgy tekintünk, mint a kisgyermek elveszett biztonságának újrateremtésére. A kisgyermek személyi és tárgyi környezetének állandósága („saját kisgyermeknevelő” rendszer, felmenőrendszer, csoport- és helyállandóság) növeli az érzelmi biztonságot, alapul szolgál a tájékozódáshoz, a jó szokások kialakulásához. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is.

**5.8 Egyéni bánásmód érvényesítése**

A kisgyermek fejlődéséhez alapvető feltétel a kisgyermeknevelő elfogadó, empatikus, hiteles nevelői magatartása. A bölcsődei nevelésben figyelembe kell venni a kisgyermek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. A fejlődés ütemét mindig magához a gyermekhez viszonyítva kell megítélni. Minden új fejlődési állomásnak kiindulópontja maga a gyermek. Ezért fontos, hogy a bölcsődei ellátást nyújtó intézménybe, szolgáltatóhoz járó kisgyermekek mindegyike egyéni szükségleteihez igazodó mértékben részesüljön érzelmi biztonságot nyújtó gondoskodásban és támogatásban.

**5.9 A gyermeki kompetenciakésztetés támogatása**

A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. Biztosítani kell annak a lehetőségét, hogy a kisgyermek a játékon, a gondozási helyzeteken és egyéb tevékenységeken keresztül ismeretekhez, élményekhez, tapasztalatokhoz jusson, átélhesse a spontán tanulás örömét, megerősödjön benne a világ megismerésének vágya. Kíváncsiságának fenntartásával, pozitív visszajelzések biztosításával segíteni kell önálló kezdeményezéseit, megteremtve ezáltal az egész életen át tartó tanulás igényének, folyamatának biztos alapjait.

**5.10 Gondozási helyzetek kiemelt jelentősége**

A gondozási helyzetek a kisgyermeknevelő és a kisgyermek interakciójának bensőséges, intim helyzetei, amelyek során a nevelésnek és a gondozásnak elválaszthatatlan egységet kell alkotnia. A gondozás minden helyzetében nevelés folyik, a nevelés helyzetei, lehetőségei nem korlátozódhatnak a gondozási helyzetekre. A fiziológiás szükségletek kielégítése megteremti a magasabb rendű szükségletek kielégítésének feltételeit. A professzionális gondozás, hozzájárul a személyes kapcsolatok pozitív alakulásához és a nevelési feladatok megvalósulásának egyik kiemelt színtere.

**6. A bölcsődei nevelés-gondozás feladatai**

A bölcsődei nevelés-gondozás feladata a gyermek testi-lelki és szellemi szükségleteinek kielégítése, a fejlődés elősegítése.

Az egészségvédelem, egészséges életmód megalapozása:

* a fejlődéshez szükséges egészséges és biztonságos környezet megteremtése,
* a primer szükségletek, egyéni igények kielégítése,
* az egészségvédelem, egészségnevelés, a környezethez való alkalmazkodás és az alapvető kultúrhigiénés szokások kialakulásának segítése.

Az érzelmi fejlődés és a szocializáció segítése:

* egyéni szükségletek figyelembevétele az éntudat megfelelő fejlődése érdekében,
* derűs légkör biztosítása, a bölcsődébe kerüléssel járó nehézségek lehetőség szerinti megelőzése, illetve csökkentése, a gyermekek segítése az esetlegesen átélt nehézségei feldolgozásában,
* a kisgyermeknevelő és a gyermek között szeretetteljes, érzelmi biztonságot jelentő kapcsolat kialakulásának segítése,
* a társas kapcsolatok alakulásának, az együttélés szabályai elfogadásának, a másik iránti nyitottság, empátia és tolerancia fejlődésének segítése,
* megteremteni a lehetőségét a kisgyermeknevelővel és/vagy a társakkal közös élmények szerzésére.

A megismerési folyamatok fejlődésének segítése:

* a gyermek spontán szerzett tapasztalatainak új ismeretekkel való bővítése,
* a gyermek életkorának, érdeklődésének megfelelő tevékenységek lehetőségének biztosítása, - az önálló aktivitás és kreativitás támogatása, ismeretnyújtás,
* a gyermek tevékenységének támogató-bátorító odafigyeléssel kisérése, megerősítése, a gyermek igényeihez igazodó közös tevékenység során élmények, viselkedési és helyzetmegoldási minták nyújtása,

Az esélyegyenlőség biztosítása, az inkluzív nevelés megvalósítása:

* a hátrányos és halmozottan hátrányos helyzetű családok gyermekei esetében a hátrányoknak és következményeiknek enyhítése,
* a csoportban gondozható, nevelhető sajátos nevelési igényű gyermekek esetében az egyenlő esélyekhez jutás, a beilleszkedés segítése, szükség esetén más intézményekkel, szervezetekkel, szakemberekkel együttműködve.

Anyanyelvi nevelés:

* gyermekek beszédkedvének felkeltése, kérdésre ösztönzése, valamint az ő kérdéseikre mindig választ adva történik,
* beszédértésük fejlesztése választékos szóhasználattal, beszélgetéssel, mondókázással, meséléssel, szókincsük gyarapítását is szem előtt tartva.

**6.1 Szakmai dokumentáció**

A kisgyermeknevelő pontos dokumentációt vezet a gyermekekről, a meghatározott előírásoknak megfelelően, napi, havi, illetve negyedéves lebontásban.

A dokumentáció szerepe:

- a tudatos tervszerű pedagógia, egyéni, differenciált nevelés, pedagógus önértékelésének, családdal való kapcsolattartás, külső értékelés eszköze

A dokumentáció vezetés alapelvei:

- hiteles, tárgyszerű, rendszeres, szakszerű, célszerű, rendezett.

A minibölcsődében kisgyermeknevelő által vezetett dokumentációk a következők:

**Csoportnapló:** A bölcsődei csoportnapló a bölcsődében, mini bölcsődében nevelkedő kisgyermekek adott csoportra vonatkozó dokumentációja. Az intézmény egyik kötelezően használatos, hivatalos dokumentuma, amely fontos információkat tartalmaz a gyermekek testi-, lelki-, szociális fejlődéséről. A mindennapi fontosabb események és történések rögzítését szolgálja az egyes gyermekre és a csoport egészére vonatkozóan. Adattartamával segíti a kisgyermeknevelők közötti információcserét, a csoportban zajló pedagógiai munka tervezését és értékelését, és támpontot ad a gyermekekről vezetett fejlődési napló vezetéséhez.

**Törzslap:** A gyermek adatainak, egészségi és szomatikus állapotának rögzítésére szolgáló dokumentum, melynek részét képezi a percentil tábla is.

**Fejlődési napló**: A fejlődési naplót a saját kisgyermeknevelő vezeti. A saját kisgyermeknevelő tartós távolléte esetén a társkisgyermeknevelő veszi át a napló vezetését. A gyermek fejlődésére vonatkozó, folyamatosan rögzített megfigyelések teremtenek lehetőséget az egyéni szükségletek felismerésére, az egyéni bánásmód megvalósítására, prevencióra, és ha szükséges korrekcióra. Alapja a szülők és a kisgyermeknevelő közötti folyamatos információcserének.

**Családi füzet:** Az családi füzet egy sajátos kapcsolattartási forma a bölcsőde és a család között. A füzet nem pótolhatja a közvetlen kapcsolatot, a napi interakciós helyzeteket, de kiegészíti és megerősíti azokat. Hozzájárul a jó kapcsolathoz, a bizalom kialakulásához, a családi és a bölcsődei nevelés összehangolásához, a családi nevelés segítéséhez. A későbbi életszakaszokat érintő intézményes nevelésben nincs is ehhez hasonló szoros, személyes jellegű, az adott gyermek fejlődésére koncentráló írásos kapcsolattartási forma. Olyan egyedi érték, amely „kétirányú” írásos kommunikációt tesz lehetővé, s amely mindkét fél számára lehetővé teszi az információk átadása mellett az érzések megosztását is.

**6.2 Továbbképzések**

Továbbképzési kötelezettsége van a minibölcsődében dolgozó heti 1 órában szakmai vezetői feladatokat ellátó kisgyermeknevelőnek, valamint a szakmai vezetői feladatot nem ellátó kisgyermeknevelőnek is.

A kisgyermeknevelők továbbképzésére nézve iránymutató jogszabály a 9/2000 VIII. 4. SzCsM rendelet a személyes gondoskodást végző személyek továbbképzéséről. A továbbképzési kötelezettség minősített továbbképzésen való részvétellel és a program szerinti feltételek megvalósításával teljesíthető. A továbbképzés továbbképzési időszakokban történik melynek tartama 4 év. Egy ilyen időszakban 3 kategóriában kell pontot szerezni. Középfokú végzettséggel rendelkező kisgyermeknevelő esetében 60 továbbképzési pontot, míg felsőfokú végzettséggel rendelkező kisgyermeknevelő esetében 80 pontot kell teljesíteni 4 év alatt az alábbi felosztásban:

-Kötelező továbbképzés (olyan szakmai továbbképzés, amely a teljes ágazat tekintetében szükséges, lényeges alapkompetenciák megszerzésére irányul) 20%

-Munkakörhöz kötött továbbképzés (olyan szakmai továbbképzés, amely az adott munkakörhöz, illetve az adott munkakör esetében érintett ellátotti csoportokhoz kapcsolódó speciális, módszerspecifikus ismeretek megszerzésére irányul) 40%

-Választható továbbképzés (olyan szakmai továbbképzés, amely az egyéni érdeklődés figyelembevételével az önismeret, az egyéni kompetenciák vagy egyéb speciális ismeretek megszerzését célozza) 40%

**7. A bölcsődei élet megszervezésének elvei**

**7.1 A bölcsőde és a család**

**A családok támogatása, annak erősségeire építve a szülői kompetencia fejlesztése.**

A bölcsődei ellátást nyújtó intézmény, szolgáltató, mint a kisgyermekes családokkal kapcsolatba kerülő első gyermekintézmény jelentős szerepet tölt be a szülői kompetencia fejlesztésében. A család erősségeinek megismerése, támogatása a pozitívumok kiemelésével valósul meg. A családi és bölcsődei nevelés összhangja, a szülők és a kisgyermeknevelők közötti egyenrangú, konstruktív, kölcsönös bizalmon alapuló partneri kapcsolat elengedhetetlen feltétel a kisgyermekek harmonikus fejlődéséhez. A szülő ismeri legjobban gyermekét, így közvetíteni tudja szokásait, igényeit, szükségleteit, nagymértékben segítve ezzel a kisgyermeknevelőt a gyermek ismeretén alapuló differenciált, egyéni bánásmód kialakításában. A kisgyermeknevelő, mint szakember, szaktudására, tapasztalataira építve, a szülők igényeihez igazodva közvetíti a kora gyermekkori fejlődéssel, neveléssel kapcsolatos ismereteket, módszereket.

Ennek alapvető feltétele a családdal való együttműködés.

Az együttműködés formái változatosak, a személyes kapcsolattól az írásos tájékoztatáson át a különböző rendezvényekig magukba foglalják azokat a lehetőségeket, amelyeket a bölcsőde, illetve a család teremt meg.

Formái:

* beszélgetések érkezéskor, hazamenetelkor,
* szülői értekezletek
* szülőcsoportos beszélgetés
* családlátogatás
* üzenő füzet
* hirdetőtábla

A családdal való kapcsolatfelvétel a gyermek otthoni környezetében, családlátogatás formájában történik, a beszoktatás megkezdése előtt. Célja, hogy a gyermek a gondozónővel, ne intézményi keretek között találkozzon először, hanem az otthoni meghitt környezetben.

Bölcsődénkben a kéthetes beszoktatáskor a szülők jelenlétét biztosítjuk, ezzel segítve a megfelelő biztonságérzet kialakulását és a stabilitás elérését gyermekben és szülőkben egyaránt. Az első héten az anyával (szülővel) együtt van jelen a gyermek. Ebben az esetben a szülő végzi a gondozási műveleteket, és a gondozónő fokozatosan veszi át a gyermek gondozását, amit a gyermek elfogad. Fokozatosan emeljük az itt tartózkodás idejét.

A második héten már a gyermek a szülő állandó jelenléte nélkül van a bölcsődében. Az alvás jelenti a beszoktatás alatt a legnagyobb nehézséget a gyermeknek, ezért fontos, hogy az elaltatás és az ébredés idejében a szülő a bölcsödében tartózkodjon.

Minden gyermeknek van „saját gondozónője”. Tapasztalatok szerint a személyi változás, a helyváltoztatás hosszú időre elbizonytalanítja, kizökkenti egyensúlyukból a gyermekeket, ezért nyugodt fejlődésük érdekében fontos az állandóság. Az „ölelkezési időt” a gondozónő, elsősorban a „saját” gyermekei gondozására, nevelésére fordítja. Így több figyelem jut minden gyermekre, jobban számon lehet tartani a gyermekek egyéni igényeit, problémáit, szokásait.

A biztonságot nyújtó nevelői magatartás magában foglalja a szakember érzelmi elérhetőségét és hitelességét, az érzelmek kifejezésére való ösztönzést, a pozitív és bíztató üzenetek rendszeres közvetítését, a világos elvárások és határok megfogalmazását. A kisgyermek bölcsődei ellátást nyújtó intézménybe, szolgáltatóhoz történő kerülése több lehetőséget teremt a társas kapcsolatok megtapasztalására. Az együttlét helyzetei az énérvényesítés, a tolerancia, az empátia gyakorlásának színterei, amelyek hozzájárulnak az érzelmi és társas kompetenciák fejlesztéséhez. Törekedni kell az együttélés szabályainak elfogadtatására, a mások iránti nyitottság megőrzésére. A kisgyermeknevelő feladata a kisgyermekek beszédkészségének fejlesztése érdekében az ingerekben gazdag, tiszta nyelvi környezet biztosítása, a kommunikációs kedv felkeltése és fenntartása a bölcsődei nevelés-gondozás minden helyzetében, mondókák, énekek, versek, mesék közvetítésével. Különös figyelmet kell fordítani a sajátos nevelési igényű és a hátrányos helyzetű gyermekek társas és érzelmi kompetenciáinak fejlesztésére szükség esetén más segítő szakemberek bevonásával is.

**7.2 Saját kisgyermeknevelő rendszer**

A személyi állandóság elvén nyugszik. A csoport fele (2-3 gyermek) tartozik egy kisgyermeknevelőhöz, aki beszoktatja, végzi a gondozási-nevelési feladatokat és figyelemmel kíséri a fejlődését, foglalkozik vele és elkészíti dokumentációját. A saját kisgyermeknevelő rendszer a biztonság és stabilitás megteremtését szolgálja.

**7.3 Napirend**

- 07.00. – 08.00. gyermekek átvétele és szabad játék

- 08.00. – 08.30. reggeli

- 08.45. –11.00. játék a szobában vagy a szabadban

- 09.45. –10.00. tízórai

- 11.00. –11.30. tisztálkodás

- 11.30. –12.00. ebéd

- 12.00. –14.30. alvás

- 14.30. –15.00. uzsonna

- 15.00. –16.00. játék, gyermekek hazaadása.

Előzetes szülői jelzés alapján 16.00 órától ügyelet biztosítható. Ügyelet biztosítása iránti igényt a szülőnek legalább 2 munkanappal korábban írásban kell kérelmezni.

A jól szervezett, folyamatos és rugalmas napirend a gyermekek igényeinek, szükségleteinek kielégítését, a nyugodt és folyamatos gondozás feltételeit biztosítja. Megteremti a biztonságérzetet, a kiszámíthatóságot. A gondozás-nevelés folyamatában az egymást követő események (tisztálkodás, étkezés, játék, alvás) a gyermekek jó közérzetét is megteremtik.

Az optimális napirenden belül az egyes gyermekek igényeit a gondozónő úgy tudja kielégíteni, hogy közben a csoport életében is áttekinthető a rendszer, a gyermekek tájékozódhatnak a várható eseményekről. Ez egyben a csoport belső nyugalmát is biztosítja. A jó napirendet folyamatosság és rugalmasság jellemzi. Fontos a tevékenységek közötti belső arányok kialakítása, és az, hogy a napirendet a gyermekcsoport gondozónői alakítják ki.

Napirendet befolyásolják:

• A gyermekcsoport életkori összetétele, a gyermekek fejlettsége, valamint szükségleteik

• Az évszakok, az időjárás

• A gyermek otthoni életritmusa

**8. A bölcsődei élet tevékenységformái**

**8.1 Gondozás**

A gondozás a kisgyermek nevelésének legfontosabb területe. A gondozás bensőséges interakciós helyzet a kisgyermeknevelő és gyermek között, amelynek elsődleges célja a gyermek fizikai, testi szükségleteinek maradéktalan kielégítése.

A személyes és szociális kompetencia kialakulásának egyik feltétele, hogy a gyermek a kezdetektől aktívan részt vehessen a gondozási helyzetekben, szabadon próbálkozhasson, érezve a kisgyermeknevelő figyelmét, biztatását, támogató segítségét.

A gondozás jelentősen befolyásolja a szokások kialakítását. A gondozási műveletek (öltözködés, pelenkacsere, WC használat, kézmosás, étkezés) alatt elsősorban a gyermekek fizikális szükségleteit elégítjük ki. Ezekben a helyzetekben a gyermeknek kellő időt és lehetőséget biztosítunk a próbálkozásra, támogató megerősítő magatartással, dicsérettel támogatjuk próbálkozásait, önállósodását.

**8.2 Játék**

A játék a gyermekkor legfontosabb tevékenysége, a világ megismerésének eszköze, a testi, értelmi, érzelmi és szociális fejlődés fontos tényezője.

A kisgyermeknevelővel és a „játszótárssal” való együttlét örömforrás jelent a kisgyermek számára, amely segíti a szociális képességek fejlődését. Kisgyermeknevelőink a játék feltételeinek (megfelelő hangulat, hely, idő, eszközök) biztosításával támogatják az elmélyült, nyugodt játéktevékenységet, a kreativitást. Nevelői magatartásukkal, szerepvállalásukkal mintát nyújtanak.

A szabad játék során a gyermek igényeitől és a spontán helyzetektől függően kezdeményeznek, a játék tartalmát ötleteikkel, javaslataikkal színesítik. A játék során kialakult konfliktushelyzetekbe csak a legszükségesebb helyzetekben avatkozunk be.

**8.3 Ének, mondóka**

A kisgyermek életkori sajátosságaihoz, egyéni fejlettségéhez, érzelmi, hangulati állapotához igazodó, játékos mondókákkal, gyermekdalokkal, népdalokkal és értékes zeneművekkel keltjük fel a kisgyermek érdeklődését, formáljuk esztétikai érzékenységét, zenei ízlését, segítjük a hagyományok megismerését és tovább élését.

A zenei nevelés alapjául a Kodálymódszer szolgál Forrai Katalin: Ének a bölcsődében című könyve alapján. A bölcsődében az éneklés nem külön foglalkozási program.

A kisgyermeknevelő minden olyan alkalommal énekelhet, amikor a gyermek figyelmét nem köti le valami más, amikor a játék légkörébe beleillik egy-egy játékos dal. Figyelembe veszi a gyermekek életkorát, egyéni fejlettségét, igényét. Az éneklés időtartama függ a gyermekek hangulatától, érdeklődésétől.

A gyermek részvétele az éneklésben kötetlen, nem cél, hogy megtanuljon énekelni. A környezet hangjainak megfigyelése, a kisgyermeknevelő ének- és beszédhangja, a dallam és ritmushangszerek hallgatása, megszólaltatása, a közös éneklés zenei élmény átélésére, tapasztalatszerzésre ad lehetőséget. A dal, zene kifejezi örömünket, bánatunkat. A zene, az ének színesebbé teszi a bölcsődében töltött időt. Keltsük fel a gyermek zene iránti érdeklődését, a zenei anyagokat igyekezzünk az életkoruknak megfelelően válogatni. A zene belső lüktetése, az ismétlődések, a játékos mozdulatok megerősítik a zenei élményt, a zenei emlékezetet. A személyes kapcsolatban, játékhelyzetben átélt mondókázás, éneklés, zenehallgatás pozitív érzelmeket keltenek, általuk örömélményt, érzelmi biztonságot nyújtunk a kisgyermeknek. Az ölbeli dalos játékok erősítik a gyermek kötődését a vele foglalkozó felnőtthöz. A többi gyermekkel való közös éneklés megajándékozza az együttes tevékenykedés és összetartozás élményével. Megtanul társaival együttműködni, egymásra figyelni, egymást elfogadni. Növekszik a gyermek szereplésvágya, erősödik énképe, önbizalma, magabiztosabbá válik, jobb lesz a kapcsolatteremtő és problémamegoldó képessége. A gyermekek körében nagy érdeklődést keltenek a hangszerek (dob, csörgő, xilofon, stb.), hiszen látják azt, aki zenél, látják a hangok előcsalogatásának módját, élvezhetik a ritmus és a lüktetés világát. A csoportszobában a gyermekek által elérhető helyen helyezzük el a hangszereket, hogy bármikor használhassák.

A különböző ünnepek előtt a kisgyermeknevelők az adott ünneppel kapcsolatos verseket, dalokat mondogatnak, dalolnak, ezekkel közelebb hozva a gyermekhez az ünnep örömét. Az eredményes zenei nevelés megvalósítása lehetőséget nyújt a kisgyermek további zenei fejlődésére, az anyanyelv és a zenei anyanyelv elsajátításához.

**8.4 Vers, mese**

A vers, mese nagy hatással van a kisgyermek érzelmi és értelmi fejlődésére (ezen belül a beszéd, a gondolkodás, az emlékezet és a képzelet fejlődésére), valamint a szociális fejlődésre. A versnek elsősorban

a ritmusa, a mesének pedig a tartalma hat az érzelmeken keresztül a személyiségre. A verselés, mesélés, képeskönyv-nézegetés bensőséges kommunikációs helyzet, így egyszerre feltétele és eredménye a kisgyermek alapvető érzelmi biztonságának. A gyermek olyan tapasztalatokra, ismeretekre tesz szert, amelyeknek megszerzésére más helyzetekben nincs lehetősége. A közös mesélés élménye segíti az aktív szókincs kialakulását és a világról való ismeretek megszerzését. A bölcsődei ellátást nyújtó intézményben, szolgáltatónál a népi és az irodalmi műveknek egyaránt helye van. A helyzetek alakítását, alakulását a gyermekek pillanatnyi érzelmi állapota és ebből fakadó igényei befolyásolják elsősorban.

**8.5 Alkotó tevékenységek**

Az öröm forrása maga a tevékenység - az érzelmek feldolgozása és kifejezése, az önkifejezés -, nem annak eredménye. A kisgyermeknevelő feladata a tárgyi feltételek és elegendő idő biztosítása, az egyes technikák, eszközhasználat megmutatása, a kisgyermek pillanatnyi igényének megfelelő technikai segítségnyújtással az alkotókedv ébrentartása. A kisgyermek alkotásának elismerésével és megbecsülésével a kisgyermeknevelő segíti az alkotó tevékenységek iránti érdeklődés fenntartását és az alkotásból fakadó öröm személyiségfejlődésre gyakorolt pozitív hatásainak érvényesülését. A leggyakoribb alkotó tevékenységi formák a bölcsődei ellátást nyújtó intézményben, szolgáltatónál: nyomhagyó eszközök használata, firkálás, gyurmázás, ragasztás, gyűrés, tépés, ujjfestés vagy vastag ecsettel festés.

**8.6 Mozgás**

Célunk az életkori sajátosságból adódó természetes mozgáskedv és mozgásigény kielégítése, az alapvető mozgásformák fejlődésének segítése. Szem előtt tartjuk, hogy a kisgyermekek mozgásigénye rendkívül nagy, számukra örömforrás a mozgás. A szabad mozgástevékenység lehetőségét a szobában, az udvaron és a teraszon egyaránt biztosítjuk. Ügyelünk, hogy minél nagyobb mozgásteret biztosítsunk. Minél változatosabb mozgásra van lehetősége a kisgyermekeknek, annál nagyobb örömüket lelik a játékban.

**8.6 Egyéb tevékenységek**

Ezek a tevékenységek valamilyen élethelyzet közös előkészítéséhez és megoldásához, a környezet aktív megismeréséhez, az egymásról és a környezetről való gondoskodáshoz kapcsolódnak (pl. viráglocsolás, őszi falevelek gereblyézése, karácsonyi süteményszaggatás stb.). Az öröm forrásai az „én csinálom” élményének, az együttességnek, a közös munkálkodásnak és a tevékenység fontosságának, hasznosságának átélése. A kisgyermekek bármikor bekapcsolódhatnak és bármikor kiléphetnek, az önkéntesség nagyon fontos, a tevékenykedés nem lehet feladat. Ezek a helyzetek lehetőséget nyújtanak az együttműködésre, a feladatok megosztására, okokozati összefüggések felfedezésére, megértésére.

**9. Fejlődési jellemzők a bölcsődéskor végére**

Ruhadarabjaikat megnevezik, kis segítséggel le és felveszik. Segítséggel kezet mosnak, szobatiszták. Önállóan étkeznek. Ismerik testrészeiket, megnevezik azokat. Biztonsággal járnak, futnak, szívesen mozognak, guggolnak, ugrálnak, tornáznak.

* Finom mozgásaik folyamatosan fejlődnek, képesek apróbb játékokkal játszani.
* Próbálkoznak a ceruzafogással, rajzolással, festéssel, szívesen gyurmáznak.
* Beszédfejlődésük eltérő szinten van, de képesek kommunikálni a felnőttekkel és társaikkal.
* Ismerik a legfontosabb megszólítási szabályokat, köszönnek, helyesen alkalmazzák a kérem - köszönöm kifejezéseket.
* Rövid verseket, mondókákat, dalokat felidéznek.
* Rövid mesét végig hallgatnak.
* Ismerik a nevüket, jelüket.
* Könyvnézegetés közben felismerik a látottakat.
* Játéktevékenységekben képesek együttműködésre társaikkal és a felnőttekkel.
* Megjelenik az aktív társas viselkedés első formája az összedolgozás. Az összedolgozás során kialakulhat a munkamegosztás, így lehetőségük lesz kisebb szerepjátékok eljátszására. Ez jó alap az óvodai szerepjátékok kibontakozásához.

**10. Élelmezés**

A modern táplálkozástudományi elvek szem előtt tartásával a HACCP szabályainak megfelelően történik.

Étkezéseknél figyelembe vesszük a gyermeki kompetenciát. Minden gyermek a saját szükségletének megfelelő mennyiséget fogyaszt el a felkínált ételből. Szem előtt tartjuk, hogy lehetőséget biztosítsunk az önálló étkezésre való törekvésben.

**11. Zárszó**

“Még senki nem fedezte fel, hogy milyen mély együttérzés, kedvesség és nagylelkűség rejtőzik egy gyerek lelkében. A helyes nevelés legfőbb feladata, hogy feltárja e kincseket."

Emma Goldman

Bízunk abban, hogy a Szakmai Program a gyermekek életkori sajátosságait és szakmai értékeket követve szolgálja a bölcsőde sokszínű tevékenységét, a kisgyermeknevelés jó gyakorlatának minél szélesebb alkalmazását, szolgálva ezzel a gyermekek minél szélesebb személyiség fejlődését. Hisszük, hogy a szakmai program megvalósításával boldog gyermekkort, egészséges testi, lelki és szociális fejlődést biztosítunk a hozzánk járó gyermekeinek, és a bölcsődés kor végére érett, óvodai élet megkezdésére alkalmas kisgyermeket nevelünk.

**12. Záró rendelkezések**

A Szakmai Programot Móri Többcélú Kistérségi Társulás Társulási Tanácsa …………/2025.(III.13.) számú határozatával jóváhagyta.

A Szakmai Program 2025. április 1. napján hatályba lép. Egyúttal a Móri Többcélú Kistérségi Társulás Társulási Tanácsa 17/2024. (II.22.) számú határozatával jóváhagyott, 2024. március 1. napján hatályba lépett Szakmai Program hatályát veszti.

Schveighardtné Simon Gyöngyi Fenyves Péter

intézményvezető elnök

**Mellékletek jegyzéke**

1. melléklet Megállapodás
2. melléklet Adatkezelés
3. **Melléklet**

**Megállapodás**

1997.XXXI.tv. 32.§ (7) alapján

Mely létrejött egyrészről **Meseház Óvoda-Bölcsőde Etalon Sport Tagóvoda-Bölcsődéje** (8065 Nagyveleg, Kossuth Lajos utca 21.) mint ellátást nyújtó szolgáltató, képviseli Schveighardtné Simon Gyöngyi intézményvezető, másrészről

**Szülő/törvényes képviselő**

Neve:………………………………………………………………………………………

Születési helye, ideje:………………………………………………………………………

Anyja neve:…………………………………………………………………………………

Lakcíme:……………………………………………………………………………………

gyermekének bölcsődei elhelyezése tárgyában.

**A gyermek adatai**:

Gyermek neve:……………………………………………………………………………..

Születési helye, ideje:……………………………………………………………………....

Anyja neve:…………………………………………………………………………………

TAJ száma:………………………………………………………………………………….

Lakcíme: …………………………………………………………………………………..

Intézményünk a bölcsődei ellátást \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ napjától kezdődően,

határozatlan időtartamra: jogosultsági feltételek megszűnéséig⃰

határozott időre:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ig biztosítja⃰

Igénybevétel módja: önkéntes⃰ javasolt⃰ (védőnő, gyermekorvos, gyermekjóléti szolgálat, gyámügy)

⃰A megfelelő aláhúzandó

**Intézményi ellátás időtartama:**

A bölcsődei **nevelési év** szeptember 1-jétől a következő év augusztus 31-éig tart.

Bölcsődébe a gyermek húszhetes korától felvehető, ha a harmadik életévét

* január 1-je és augusztus 31-e között tölti be, az adott év augusztus 31-éig,
* szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.
* (2) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.
* (3) A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

Az intézmény a vonatkozó jogszabályi előírásoknak megfelelő ellátásokat nyújtja.

**A bölcsődei ellátás keretében az intézmény biztosítja a *gyermek számára***:

* szakszerű gondozást, nevelést, testi-lelki szükségletek kielégítését, fejlődését, a szocializáció segítését,
* napi négyszeri étkezést (reggeli, tízórai, ebéd, uzsonna),
* fejlődéséhez szükséges és biztonságos környezetet,
* egészségvédelmet, egészségnevelést, higiénés szokások kialakulásának segítését,
* állandóságot, saját kisgyermeknevelő rendszert, egyéni bánásmódot,
* megfelelő időt a szabadban való tartózkodáshoz,
* személyes higiéné feltételeinek biztosítását,
* korcsoportnak megfelelő játékeszközöket,
* óvodai életre való felkészítést.

**A bölcsőde a *szülő számára* biztosítja:**

* a házirend megismerését,
* adaptációhoz (beszoktatáshoz) szükséges időt, feltételeket,
* tájékoztatást a gyermekével napközben történt eseményekről,
* betekintést a kisgyermeknevelő által vezetett egyéni dokumentációba
* évi 2 alkalommal szülői értekezleteket, egyéni beszélgetést (kisgyermeknevelővel, vezetővel),
* nyílt napokon való együttműködést,
* tájékoztatók, étrendek megismerését,

**Térítési díj megállapítása, befizetés**

* A gyermekek a bölcsődében napi négyszeri étkezésben részesülnek (reggeli, tízórai, ebéd, uzsonna), amiért a szülő térítési díjat fizet.
* Az étkezési térítési díj, valamint a gondozási díj mértékét Nagyveleg Község Önkormányzat Képviselő-testülete határozza meg.
* A térítési díj és a gondozási díj fizetésénél a törvény szerinti kedvezményben részesülnek azok, akik jogosultságukat igazolják. Az aktuális kedvezményekről a szülőket szülői értekezleten, a faliújságon keresztül és a vezető személyesen is tájékoztatja.
* A befizetések idejéről a bölcsődében elhelyezett faliújságon tájékozódhatnak egész évben.
* A befizetést átutalással, vagy személyesen a bölcsődében lehet megtenni.
* A gyermek hiányzása esetén az étkezés lemondható személyesen, illetve telefonon aznap 8 óráig.

A szülőt a térítési díj befizetésének elmaradása esetén szóbeli, majd írásbeli felhívással kérjük a tartozás rendezésére.

Hiányzás esetén a napi személyi étkezési díj a következő hónapban jóváírásra kerül.

A bölcsőde gondozási díjat állapít meg a fenntartó további döntése alapján.

**Megszűnik a bölcsődei ellátás:**

* a jogosultsági feltételek megszűnésével (lsd. Intézményi ellátás időtartama)
* a szülő vagy törvényes képviselő kérelmére
* ha a szülő a bölcsőde házirendjét ismételten súlyosan megsérti
  + Súlyos megsértésnek minősül:
  + az együttműködés normáit sértő viselkedés (erőszak, verbális agresszió, rágalmazás, rongálás, büntetőjogi cselekedetek)
* a gyermekorvos szakvéleménye alapján meg kell szűntetni annak a gyermeknek a bölcsődei ellátását, aki az egészségi állapota miatt bölcsődei csoportban nem gondozható,
* próbaidővel elhelyezett sajátos nevelési igényű gyermek ellátása, amennyiben a gyermekkel közvetlenül foglalkozó szakemberek együttes véleménye alapján úgy döntenek, hogy a gyermek korai fejlesztése bölcsődei körülmények között nem végezhető.

**A szülő kötelezettséget vállal, hogy:**

* a bölcsődei házirendet betartja
* együttműködik a gyermeke ellátásában közreműködő személyekkel,
* a személyi térítési díjat időben befizeti
* A szülő/törvényes képviselő 5 munkanapon belül jelzi a bölcsőde vezetőjének, ha jogosultság feltételeiben, és a személyazonosító adataiban változás áll be.

**A szülő tudomásul veszi, hogy:**

a jelen Megállapodásban foglalt – az Intézmény részéről fennálló – kötelezettségek elmulasztása esetén a panaszával az intézményvezetőhöz, illetve a bölcsőde gyermekjogi képviselőjéhez (dr. Zabolai Tímea [timea.zabolai@ijsz.bm.gov.hu](mailto:timea.zabolai@ijsz.bm.gov.hu) +36 20 4899 565) fordulhat.

* TAJ alapú elektronikus nyilvántartás működik a bölcsődében a Nemzeti Rehabilitációs és Szociális Hivatal felé, melyről a szülő tájékoztatva van. (TAJ szám alapján vannak a gyermekek nyilvántartva a rendszerben, napi jelentési kötelezettségünk van a gyermekekről.)

**A Megállapodás létrejöttekor az alábbi Gyvt. 33.§ -ban foglaltakról tájékoztatás történt:**

* Az ellátás tartamáról, feltételeiről
* Az intézmény által vezetett, reá vonatkozó nyilvántartásokról
* A térítési díj mértékéről
* A házirendről
* A panaszjog gyakorlásának módjáról
* Az érték- és vagyonmegőrzés módjáról
* A jogosult jogait és érdekeit képviselő érdekképviseleti fórumról.

Jelen Megállapodás 4 oldalt tartalmaz és a gyermek ellátásának megszűnésével automatikusan hatályát veszti.

A Megállapodást és a tájékoztatást a felek – mint akaratukkal mindenben megegyezőt – tudomásul vették és aláírták.

Nagyveleg, 20… ………….hó …….. nap

szülő/törvényes képviselő intézményvezető

**2. Melléklet**

**Adatkezelés**

**A bölcsődei ellátást igénybe vevő gyermekek, valamint szüleik, törvényes képviselőjük adatait jogszabályi előírás alapján vagyunk kötelesek kezelni**

Az adatkezelés célja: Jogszabályi kötelezettség teljesítése (ellátottak nyilvántartása)

A kezelt adatok köre: A köznevelési törvény alapján a nyilvántartott gyermekek, illetve törvényes képviselőik alábbi adatai:

• gyermek neve,

• neme,

• születési helye és ideje,

• társadalombiztosítási azonosító jele,

• oktatási azonosító száma,

• anyja neve,

• lakóhelye, tartózkodási helye,

• állampolgársága,

• sajátos nevelési igénye, beilleszkedési, tanulási és magatartási nehézsége tényét,

• jogviszonya adatai

Önkéntes hozzájárulás esetén:

• a szülő, törvényes képviselő e-mail címe.

Az adatkezelés jogalapja: Az adatkezelés az alábbi jogszabályi előírásokon alapul:

• a nemzeti köznevelésről szóló 2011. évi CXC. törvény

• Magyarország helyi önkormányzatairól szóló 2011. évi CLXXXIX. törvény

• az információs önrendelkezési jogról és az információszabadságról szóló 2011. évi CXII. törvény

• a gyermekek védelméről és a gyámügyi igazgatásról szóló 1997. évi XXXI. törvény.

Az adatkezelés időtartama: A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben, valamint vonatkozó jogszabályokban foglaltaknak és az adatkezelő szabályzatainak, előírásainak megfelelően.

A köznevelési intézmény a nyilvántartott gyermek adatokat a jogviszony megszűnésétől számított tíz évig kezeli.

Az önkéntes hozzájárulás alapján kezelt adatok törlésének időpontja az érintett ez irányú kérelmét követően azonnal.

Az adatok továbbítása: A jogszabályi kötelezettség alapján vezetett központi nyilvántartásokhoz kapcsolódó, illetve statisztikai adatszolgáltatások címzettjei, továbbá jogszabályban meghatározott esetekben az illetékes felettes szervek (pl.: fenntartó), eljáró hatóságok felé az adatokat kötelesek vagyunk továbbítani.

**Rendezvényen rögzített kép- és videófelvételek**

Az általunk szervezett rendezvényeken esetenként kép- és videófelvételek is készülhetnek, amelyeket a nyilvánosság tájékoztatása, az adott rendezvény, program, illetve az intézményünk népszerűsítése céljából nyilvánosságra hozunk.

A nyilvánosságra hozatal tényéről és helyéről az adott rendezvényről szóló adatkezelési tájékoztatóban minden esetben részletes információkat biztosítunk.

Az adatkezelés célja: A nyilvánosság tájékoztatása, az adott rendezvény, program, illetve az intézményünk népszerűsítése.

A kezelt adatok köre: A felvételeken szereplő, beazonosítható, felismerhető természetes személyek képmása.

Az adatkezelés jogalapja: Az adatkezelés az információs önrendelkezési jogról és az információszabadságról szóló 2011. évi CXII. törvényben, illetve a GDPR 6. cikk 1. a) pontjában előírtak szerint önkéntes hozzájáruláson alapul.

Az adatkezelés időtartama: Az érintett hozzájárulásának visszavonását (törlés kérése) követően haladéktalanul.

Az adatok továbbítása: Az adott rendezvény, program kapcsán az adatok nyilvánosságra hozatala, publikálása céljából a felvételeket esetenként továbbítjuk, például a sajtó képviselőinek. Az adattovábbítás tényéről és címzettjéről az adott rendezvényről szóló adatkezelési tájékoztatóban minden esetben részletes információkat biztosítunk.

**Munkavállalók személyes adatai – személyügyi nyilvántartás**

Munkatársaink adatait a jogszabályban előírt munkaviszonnyal összefüggő nyilvántartási, adatszolgáltatási kötelezettségek teljesítése és a humánerőforrás menedzsment feladatok támogatása céljából kötelezően előírt módon kezeljük.

Az adatkezelés célja: A munkaviszonnyal összefüggő nyilvántartási, adatszolgáltatási kötelezettségek teljesítése.

Az adatkezelés jogalapja: Az adatkezelés az alábbi jogszabályokon alapul:

• a közalkalmazottak jogállásáról szóló 1992. évi XXXIII. törvény

• a munka törvénykönyvéről szóló 2012. évi I. törvény

• a munkavédelemről szóló 1993. évi XCIII. törvény

• az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény

• A társadalombiztosítási nyugellátásról szóló 1997. évi LXXXI. törvény

• a gyermekek védelméről és a gyámügyi igazgatásról szóló 1997. évi XXXI. törvény

• a nemzeti köznevelésről szóló 2011. évi CXC. törvény

• Magyarország helyi önkormányzatairól szóló 2011. évi CLXXXIX. törvény

A kezelt adatok köre: A munkavállalók természetes személyazonosító adatai (törzsadatok), valamint a munkaviszonnyal összefüggő egyéb adatok:

• munkavállaló neve;

• születési helye, ideje;

• anyja neve;

• személyi igazolvány száma;

• állandó és ideiglenes lakcíme;

• állampolgársága;

• iskolai végzettsége;

• szakmai, tanfolyami végzettségei;

• oktatási azonosító száma;

• pedagógusigazolványának száma;

• munkakör, beosztás, telephely, felvétel időpontja;

• gépkocsivezetői engedélye száma (gépjármű használatára jogosult munkavállalók esetén).

Az adatkezelés időtartama: Adatkezelő, mint munkáltató a biztosított, volt biztosított biztosítási jogviszonyával összefüggő, a szolgálati időről vagy a nyugellátás megállapítása során figyelembevételre kerülő keresetről, jövedelemről adatot tartalmazó munkaügyi iratokat a biztosítottra, volt biztosítottra irányadó öregségi nyugdíjkorhatár betöltését követő öt évig köteles megőrizni.

Az adatok továbbítása: A foglalkozás-egészségügyi ellátáshoz, illetve a munkavédelmi tevékenységekhez szükséges alap adatokat (név, munkakör, beosztás) szerződéses partnereink (üzemorvos, munkavédelmi szolgáltató) felé továbbítjuk.

Munkavállalóink adatait jogszabályi előírás alapján a

Köznevelési információs rendszer alkalmazotti nyilvántartás

központi informatikai rendszerbe kötelesek vagyunk feltölteni.

Mór Vári Önkormányzat Humánügyi irodának is továbbítjuk a szükséges adatokat.

**Munkavállalók személyes adatai – bérszámfejtés**

Az adatkezelés célja: A munkavállalók bér- és járulékelszámolásának biztosítása.

Az adatkezelés jogalapja: Az adatkezelés az alábbi jogszabályi előírásokon alapul:

• a munka törvénykönyvéről szóló 2012. évi I. törvény,

• az adózás rendjéről szóló 2017. évi CL. törvény,

• a személyi jövedelemadóról szóló 1995. évi CXVII. törvény,

• a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló 1997. évi LXXX. törvény,

• az egészségügyi hozzájárulásról szóló 1998. évi LXVI. törvény,

• a magánnyugdíjról és a magán-nyugdíjpénztárakról szóló 1997. évi LXXXII. törvény,

• a családok támogatásáról szóló 1998. évi LXXXIV törvény,

• a Polgári Törvénykönyvről szóló 2013. évi V. törvény.

A kezelt adatok köre: A munkavállalók bér- és járulékelszámolásához és kifizetéséhez szükséges személyazonosító adatai (törzsadatok), valamint a munkaviszonnyal összefüggő egyéb adatok:

• munkavállaló neve;

• adószáma;

• TAJ száma;

• bankszámlaszáma;

• nyugdíj-, illetve egészségpénztári tagságához kapcsolódó adatok;

• eltartottjai adatai (név, adószám, TAJ szám);

• házastársa, élettársa adatai (név, adószám, TAJ szám);

• munkaköre, beosztása.

Az adatkezelés időtartama: Adatkezelő, mint munkáltató a biztosított, volt biztosított biztosítási jogviszonyával összefüggő, a szolgálati időről vagy a nyugellátás megállapítása során figyelembevételre kerülő keresetről, jövedelemről adatot tartalmazó munkaügyi iratokat a biztosítottra, volt biztosítottra irányadó öregségi nyugdíjkorhatár betöltését követő öt évig köteles megőrizni.

Az adatok továbbítása: A bér- és járulékelszámolással kapcsolatos, jogszabályban meghatározott adatokat a hatályos adójogi előírásoknak megfelelően a Nemzeti Adó- és Vámhivatal, illetve a keresőképtelenség esetén (pl.: táppénz) az egészségbiztosítási ellátásokért felelős Magyar Államkincstár felé kötelesek vagyunk bejelenteni.

NYILATKOZAT

Alulírott ………………………………………………………………………………………………(szülő, gondviselő neve), mint

………………………………………………………………………………………………………………nevű gyermek érintett törvényes képviselője egyértelműen és kifejezetten hozzájárulok ahhoz, hogy a Meseház Óvoda - Bölcsőde Etalon Sport Tagóvoda-Bölcsődéje által vagy megbízása alapján külső közreműködő (fotós) által készített azon kép és videófelvételeket, amelyeken fent nevezett gyermekem felismerhető, beazonosítható, a Meseház Óvoda-Bölcsőde Etalon Sport Tagóvoda-Bölcsőde, mint adatkezelő az információs önrendelkezési jogról és az információszabadságról szóló 2011. évi CXII. törvény 5. § b), illetve a GDPR 6. cikk 1. a) pontjában előírtak szerint önkéntes hozzájárulásom alapján kezelje, s ennek keretében nyilvánosságra hozza.

(húzza alá a megfelelőt)

igen / nem

* a bölcsődei élettel kapcsolatosan fénykép készüljön és ezt a bölcsőde által létrehozott internetes oldalon „facebook” zárt csoportokban közzé tehetik,

(húzza alá a megfelelőt)

igen / nem

* a bölcsődei élettel kapcsolatosan szakmai jellegű videó, illetve fénykép készüljön. A videó belső használatra és igény szerint saját kérésre is készülhet. Bepillantást nyújt a bölcsődei életbe,

(húzza alá a megfelelőt)

igen / nem

Nagyveleg, …………………………………………… …………………………………………………….

szülő/gondviselő aláírása

**Megismerési nyilatkozat**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név, beosztás/munkakör) nyilatkozom, hogy Meseház Óvoda-Bölcsőde Etalon Sport Tagóvoda-Bölcsőde adatkezelési tájékoztatójának tartalmát megismertem, megértettem és tudomásul vettem.

Kelt: Nagyveleg,

|  |  |  |
| --- | --- | --- |
|  |  |  |
|  |  | aláírás |